Kaftarlar
Kaftarlar (tarixi Azərbaycandilli mənbələrdə sırtlanlar; lat. Hyaenidae) — heyvanlar aləminin xordalılar tipinin məməlilər sinfinin yırtıcılar dəstəsinə aid heyvan fəsiləsi. İri ağızlı, qısa, şişman baş, arxa ayaqlarının qabaq ayaqlara nisbətən qısa olması kaftarlar üçün xarakterik xüsusiyyətlərdir. Tüklü quyruqları uzun və kobuddur. Qalın tüklər boyun və kürək boyunca düzülərək yal əmələ gətirir.